CELEX: 32016R0861
Language: el
Date: 2016-02-18 00:00:00
Title: Κατ' εξουσιοδότηση κανονισμός (ΕΕ) 2016/861 της Επιτροπής, της 18ης Φεβρουαρίου 2016, σχετικά με τη διόρθωση του κατ' εξουσιοδότηση κανονισμού (ΕΕ) αριθ. 528/2014 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον κίνδυνο δικαιωμάτων προαίρεσης που δεν υπάγεται στον συντελεστή δέλτα στο πλαίσιο της τυποποιημένης προσέγγισης των κινδύνων της αγοράς και τη διόρθωση του κατ' εξουσιοδότηση κανονισμού (ΕΕ) αριθ. 604/2014 της Επιτροπής, που συμπληρώνει την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τα ποιοτικά και τα κατάλληλα ποσοτικά κριτήρια εντοπισμού κατηγοριών υπαλλήλων των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου ενός ιδρύματος (Κείμενο που παρουσιάζει ενδιαφέρον για τον ΕΟΧ)

1.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/21
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/861 ΤΗΣ ΕΠΙΤΡΟΠΉΣ
   της 18ης Φεβρουαρίου 2016
   σχετικά με τη διόρθωση του κατ' εξουσιοδότηση κανονισμού (ΕΕ) αριθ. 528/2014 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον κίνδυνο δικαιωμάτων προαίρεσης που δεν υπάγεται στον συντελεστή δέλτα στο πλαίσιο της τυποποιημένης προσέγγισης των κινδύνων της αγοράς και τη διόρθωση του κατ' εξουσιοδότηση κανονισμού (ΕΕ) αριθ. 604/2014 της Επιτροπής, που συμπληρώνει την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τα ποιοτικά και τα κατάλληλα ποσοτικά κριτήρια εντοπισμού κατηγοριών υπαλλήλων των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου ενός ιδρύματος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (1), και ιδίως το άρθρο 94 παράγραφος 2,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (2), και ιδίως το άρθρο 329 παράγραφος 3 τρίτο εδάφιο, το άρθρο 352 παράγραφος 6 τρίτο εδάφιο και το άρθρο 358 παράγραφος 4 τρίτο εδάφιο,
   Εκτιμώντας τα ακόλουθα:
   
               (1)
            
            
               Το άρθρο 329 παράγραφος 3, το άρθρο 352 παράγραφος 6 τρίτο εδάφιο και το άρθρο 358 παράγραφος 4 τρίτο εδάφιο του κανονισμού (ΕΕ) αριθ. 575/2013 προβλέπουν ότι η Ευρωπαϊκή Αρχή Τραπεζών (ΕΑΤ) αναπτύσσει ένα φάσμα μεθόδων για την αποτύπωση άλλων κινδύνων, εκτός του κινδύνου συντελεστή δέλτα, στον υπολογισμό των απαιτήσεων ιδίων κεφαλαίων των ιδρυμάτων, λαμβάνοντας υπόψη την κλίμακα και την πολυπλοκότητα των δραστηριοτήτων των ιδρυμάτων σε δικαιώματα προαίρεσης και τίτλους επιλογής. Ως εκ τούτου, η ΕΑΤ κατάρτισε σχέδια ρυθμιστικών τεχνικών προτύπων στο πλαίσιο αυτό, τα οποία εγκρίθηκαν από την Επιτροπή και εκδόθηκαν με τον κατ' εξουσιοδότηση κανονισμό (ΕΕ) αριθ. 528/2014 της Επιτροπής (3).
            
         
               (2)
            
            
               Σύμφωνα με το πλαίσιο προληπτικής εποπτείας που θεσπίστηκε με την οδηγία 2013/36/ΕΕ, όλα τα ιδρύματα υποχρεούνται να εντοπίζουν όλους τους υπαλλήλους των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου του ιδρύματος. Σύμφωνα με το άρθρο 94 παράγραφος 2 της οδηγίας 2013/36/ΕΕ, η ΕΑΤ κατάρτισε σχέδια ρυθμιστικών τεχνικών προτύπων στο πλαίσιο αυτό, τα οποία εγκρίθηκαν από την Επιτροπή και εκδόθηκαν με τον κατ' εξουσιοδότηση κανονισμό (ΕΕ) αριθ. 604/2014 της Επιτροπής (4).
            
         
               (3)
            
            
               Στον κατ' εξουσιοδότηση κανονισμό (ΕΕ) αριθ. 528/2014 και στον κατ' εξουσιοδότηση κανονισμό (ΕΕ) αριθ. 604/2014 προέκυψαν ορισμένα σφάλματα που χρειάζεται να διορθωθούν.
            
         
               (4)
            
            
               Σύμφωνα με τον κατ' εξουσιοδότηση κανονισμό (ΕΕ) αριθ. 528/2014, η απλουστευμένη προσέγγιση θα πρέπει να είναι διαθέσιμη μόνο για τα ιδρύματα που αγοράζουν αποκλειστικά δικαιώματα προαίρεσης και τίτλους επιλογής, αλλά τα εν λόγω ιδρύματα δεν θα πρέπει να υποχρεούνται να χρησιμοποιούν την προσέγγιση αυτή. Ως εκ τούτου, είναι σκόπιμο να διορθωθεί η διατύπωση του άρθρου 2 του κατ' εξουσιοδότηση κανονισμού (ΕΕ) αριθ. 528/2014, που υποχρεώνει τα εν λόγω ιδρύματα να χρησιμοποιούν την απλουστευμένη προσέγγιση και δεν εμποδίζει άλλα ιδρύματα να κάνουν επίσης χρήση της προσέγγισης αυτής.
            
         
               (5)
            
            
               Το άρθρο 4 παράγραφος 1 στοιχείο γ) του κατ' εξουσιοδότηση κανονισμού (ΕΕ) αριθ. 604/2014 θα πρέπει να τροποποιηθεί αναλόγως για να χαρακτηρίζει ως «πρόσωπα που αναλαμβάνουν σημαντικούς κινδύνους» όλους τους υπαλλήλους που, με βάση τις συνολικές αποδοχές τους, εντάσσονται στο ίδιο μισθολογικό επίπεδο με τα ανώτατα διοικητικά στελέχη και τα πρόσωπα που αναλαμβάνουν κινδύνους, δηλαδή πρόσωπα των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου του ιδρύματος.
            
         
               (6)
            
            
               Ο παρών κανονισμός βασίζεται στο σχέδιο ρυθμιστικών τεχνικών προτύπων που υπέβαλε η ΕΑΤ στην Επιτροπή.
            
         
               (7)
            
            
               Η ΕΑΤ διεξήγαγε ανοικτές δημόσιες διαβουλεύσεις σχετικά με τα αρχικά σχέδια ρυθμιστικών τεχνικών προτύπων τα οποία διορθώνει ο παρών κανονισμός, προέβη σε ανάλυση του δυνητικού κόστους και των δυνητικών οφελών και ζήτησε τη γνώμη της ομάδας τραπεζικών συμφεροντούχων, που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (5).
            
         
               (8)
            
            
               Για να διασφαλιστεί ότι τα ρυθμιστικά τεχνικά πρότυπα μπορούν να εφαρμοστούν ορθά το συντομότερο δυνατό, ο παρών κανονισμός θα πρέπει να αρχίσει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Διόρθωση του κατ' εξουσιοδότηση κανονισμού (ΕΕ) αριθ. 528/2014
   Το άρθρο 2 του κατ' εξουσιοδότηση κανονισμού (ΕΕ) αριθ. 528/2014 αντικαθίσταται από το ακόλουθο κείμενο:
   
      «Άρθρο 2
      Μόνο τα ιδρύματα που αγοράζουν αποκλειστικά δικαιώματα προαίρεσης και τίτλους επιλογής μπορούν να χρησιμοποιούν την απλουστευμένη προσέγγιση.».
   
   Άρθρο 2
   Διόρθωση του κατ' εξουσιοδότηση κανονισμού (ΕΕ) αριθ. 604/2014
   Στο άρθρο 4 παράγραφος 1 του κατ' εξουσιοδότηση κανονισμού (ΕΕ) αριθ. 604/2014, το στοιχείο γ) αντικαθίσταται από το ακόλουθο κείμενο:
   
      
                  «γ)
               
               
                  οι συνολικές αποδοχές του υπαλλήλου κατά το προηγούμενο οικονομικό έτος ήταν ίσες με ή υψηλότερες από τις χαμηλότερες συνολικές αποδοχές που έλαβε κατά το συγκεκριμένο οικονομικό έτος ένα ανώτατο διοικητικό στέλεχος ή ένας υπάλληλος που πληροί οποιοδήποτε από τα κριτήρια των σημείων 1), 5), 6), 8), 11), 12), 13) ή 14) του άρθρου 3.».
               
            
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 27.6.2013, σ. 338.
   
      (2)  ΕΕ L 176 της 27.6.2013, σ. 1.
   
      (3)  Κατ' εξουσιοδότηση κανονισμός (ΕΕ) αριθ. 528/2014 της Επιτροπής, της 12ης Μαρτίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον κίνδυνο δικαιωμάτων προαίρεσης που δεν υπάγεται στον συντελεστή δέλτα στο πλαίσιο της τυποποιημένης προσέγγισης των κινδύνων της αγοράς (ΕΕ L 148 της 20.5.2014, σ. 29).
   
      (4)  Κατ' εξουσιοδότηση κανονισμός (ΕΕ) αριθ. 604/2014 της Επιτροπής, της 4ης Μαρτίου 2014, που συμπληρώνει την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τα ποιοτικά και τα κατάλληλα ποσοτικά κριτήρια εντοπισμού κατηγοριών υπαλλήλων των οποίων οι επαγγελματικές δραστηριότητες έχουν ουσιώδη αντίκτυπο στο προφίλ κινδύνου ενός ιδρύματος (ΕΕ L 167 της 6.6.2014, σ. 30).
   
      (5)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).